呢個係 James Risen
佢係紐約時報嘅記者
佢榮獲普立茲獎而為人熟悉
喺大家仲未聽過 斯諾登呢個名字之前
James Risen 因為寫咗本
揭露美國國家安全局 非法竊聽美國民衆通話嘅書
而備受矚目
但本書嘅另一章 可能有更加深遠嘅影響
裏邊佢描述咗美國情報部門 一次慘烈後果嘅行動
上面講咗中情局將核彈嘅設計圖 交咗畀伊朗
如果你覺得太瘋狂，你可以去讀下
內裏真係難以置信
你估咩人會唔鍾意嗰一章？
美國政府
差唔多往後嗰十年
James 都係美國政府調查嘅對象
調查嘅官員亦會要求佢
指證佢聲稱嘅消息來源
佢變成咗美國政府
最近一系列起訴泄密者 同監察記者行動嘅代表人物
喺第一修正案之下，為咗公眾利益
新聞界有權報道各種秘密消息
但係如果媒體冇辦法收集消息
冇辦法保護呢班無畏無懼嘅線人
就冇辦法行使呢個嘅權利
所以當政府人員搵上門
James 好似以前好多嘅記者咁
佢拒絕提供任何消息
佢寧願坐監
2007 年至到 2015 年
James 响監視下 開始佢喺聯邦監獄嘅生活
就喺審判前幾日，有樣奇怪事發生咗
政府喺堅持 James 係 本案關鍵嘅幾年之後
政府突然放棄咗對 James 嘅所有要求
喺電子監控年代 記者同線人根本冇地方匿
與其一次又一次被 James 拒絕舉證
政府可以用佢嘅電子記錄 嚟指證 Jeffrey Sterling
於是喺完全機密而且未經同意嘅情況下
控方攞到 James 嘅電話紀錄
郵箱紀錄、理財同銀行資料、信用報告
甚至佢坐過嘅航班紀錄
控方喺呢啲紀綠當中搵到證據 起訴 Jeffrey Sterling
Jeffrey 就係 James 聲稱嘅消息來源 同埋中情局嘅泄密者
好遺憾，呢一類嘅事成千上萬
奧巴馬總統應承過保護泄密者
但係相反
佢嘅司法部門拉嘅告密者 比其他部門加起嚟仲多
所以依個係好大嘅問題
尤其當政府對佢哋嘅祕密咁敏感嘅時候
9.11 之後，基本上所有 關於國家安全嘅重大新聞
都係由告密者提供畀記者嘅
正因爲政府監視住所有人
新聞界好難行使 第一修正案賦予佢哋嘅權利
不過正如科技幫政府 監視記者嘅一舉一動
新聞界都可以 以其人之道還治其人之身
利用科技保護佢哋嘅線人
保護仲可以從第一次對話就已經開始
而唔使喺佢哋被審嘅時候先嚟保護
宜家好多通訊軟件 喺 James 出書嘅時候冇嘅
而且反監視能力 比一般電郵同電話好好多
例如有一款叫 SecureDrop 嘅軟件
依個係一款開放原始碼嘅告密系統
由亞倫 · 斯沃茨 一位過咗身嘅互聯網大師開發嘅
喺我做嘢嘅地方，新聞自由基金會 繼續開發緊
與其傳送電郵
你可以去某個新聞機構嘅網站
譬如依度華盛頓郵報
喺依度你可以上載檔案或者傳送訊息
就好似其他網上嘅聯絡表格咁
資料會被加密喺伺服器入面
得新聞機構嘅人可以睇
所以政府冇得再祕密追蹤依啲信息
就算追蹤到 都好大機會唔會係一手資料
SecureDrop 只係 21 世紀 保護新聞自由嘅一個小小工具
不過世界各地嘅政府 時時刻刻都開發新嘅監視技術
令我哋更加危險
所以我哋只能夠繼續努力
唔單止保護善於科技嘅告密者
好似斯諾登咁 有自己嘅渠道揭發政府惡行
仲要保護嗰啲 透過揭發退伍老兵醫療問題
提醒我哋醫院擠迫問題嘅告密者
保護嗰啲帶出費林特市污水 隱患嘅環衛工人
保護警惕我哋 下次金融危機來臨嘅華爾街中人
所以，依啲工具唔係爲咗 保護敢於揭發罪行嘅線人
而係爲咗保障憲法下 所有人得到應有嘅權利
多謝
（掌聲）